stanford-oval/wikipedia huggingface dataset:
סאני קלארק

| --- | --- |
אין תמונה חופשית
 לידה:  21 ביולי 1931 הרמיני, ארצות הברית 
 פטירה:  13 בינואר 1963 (בגיל 31) ניו יורק, ארצות הברית 
 שם לידה:  Conrad Yeatis Clark 
 שם במה:  Sonny Clark 
 מוקד פעילות:  ארצות הברית 
 תקופת הפעילות:  מ-1953 
 סוגה:  ג'אז, הארד בופ 
 שפה מועדפת:  אנגלית 
 כלי נגינה:  פסנתר 
 חברת תקליטים:  בלו נוט 
 שיתופי פעולה בולטים:  סטנלי טרנטיין, קני בורל, קרטיס פולר
 
קונראד יטיס "סאני" קלארק (Conrad Yeatis "Sonny" Clark‏ 21 ביולי 1931 - ינואר 13, 1963) היה פסנתרן ג'אז אמריקאי שניגן בעיקר בסגנון ההארד בופ.
שנים ראשונות

קלארק נולד בהרמיני שבפנסילבניה, עיירת כורי פחם מזרחית לפיטסבורג, הצעיר מבין שמונה ילדים. אביו, אמורי קלארק, שהיה כורה פחם, מת ממחלת ריאות כאשר סאני היה בן שבועיים. כאשר סאני היה בן 12 עברה המשפחה לפיטסבורג.
קריירה

בעת ביקור אצל דודתו בקליפורניה, כאשר היה בן 20, החליט קלארק להישאר והחל לנגן עם הסקסופוניסט וורדל גריי. קלארק עבר לסן פרנסיסקו וניגן עם הבסיסט אוסקר פטיפורד ובמהלך 1953 הצטרף לקלרינטן באדי דה פרנקו עמו הופיע בארצות הברית ובאירופה עד ינואר 1956, כאשר הצטרף ללייטהאוס אול-סטארז, בראשותו של הבסיסט הווארד רמזי.
קלארק, שרצה לחזור לחוף המזרחי הצטרף בפברואר 1957 לדיינה וושינגטון, כפסנתרן מלווה, במטרה לעבור לניו יורק. בניו יורק, קלארק הפך לנגן מבוקש בין השאר בגלל נגינתו הקצבית. קלארק הקליט רבות עבור חברת בלו נוט יחד עם כמה מהבולטים בנגני ההארד בופ, ביניהם קני בורל, דונלד בירד, פול צ'יימברס, ג'ון קולטריין, דקסטר גורדון, ארט פארמר, קרטיס פולר, גרנט גרין, פילי ג'ו ג'ונס, קליפורד ג'ורדן, ג'קי מקלין, האנק מובלי, ארט טיילור ווילבור וייר. בנוסף הקליט קלארק גם עם צ'ארלס מינגוס, סאני רולינס, בילי הולידיי, סטנלי טרנטיין, סאני קריס ולי מורגן.
כמוביל קלארק הקליט את האלבומים Dial "S" for Sonny ‏, Sonny's Crib‏, Sonny Clark Trio עם פול צ'יימברס בבס ופילי ג'ו ג'ונס בתופים (כולם בשנת 1957). ב-1958 הקליט את האלבום 'Cool Struttin‏ הנחשב לקלאסיקת הארד בופ. אלבום נוסף בשם Sonny Clark Trio‏ עם ג'ורג דוביבייה בבס ומקס רואץ' בתופים יצא ב--1960.
קלארק מת בניו-יורק ב-1963 בגיל 31; סיבת המוות הרשמית היא התקף לב, אך הסברה היא כי הגורם האמיתי הוא מנת יתר של הרואין.
מורשתו

הפסנתרן ביל אוונס שהיה חברו הקרוב של קלארק הקדיש לו, לאחר מותו, את הקטע "NYC's No Lark" (אנגרמה של סאני קלארק באנגלית) בתקליטו Conversations with Myself ‏(1963). ג'ון זורן היה חבר בהרכב בשם הרביעייה לזכר סאני קלארק שהקליט אלבום מלחניו ב-1985, בנוסף הקליט מלחניו של קלארק יחד עם ביל פריזל וג'ורג' לואיס, באלבומים News for Lulu‏ (1988).ו-More News for Lulu‏ (1992).
הערות שוליים

↑  Stephenson, Sam (January 13, 2011) "Notes from a Biographer: Sonny Clark". The Paris Review.
↑  Palmer, Robert (March 18, 1987). "The Pop Life; Recalling Sonny Clark". The New York Times. Retrieved on September 1, 2007.
↑  Blue Note Records: the biography By Richard Cook
↑  Bebop By Scott Yanow p. 252
↑  The rough guide to jazz By Ian Carr, Digby Fairweather, Brian Priestley. p. 117
↑  Kelly, Robin (2 בנובמבר 2014). Thelonious Monk: The Life and Times of an American Original. Simon and Schuster. p. 331. ISBN 978-1439190463. {{cite book}}:  (עזרה)
| --- | --- |
בקרת זהויות :  NLI: 987007410262005171  BNE: XX1344334  BnF: cb12407495f (data)  GND: 134347951  ICCU: MODV256760  ISNI: 0000 0000 9536 638X  LCCN: n79008096  MusicBrainz: 58368691-5b44-45d8-b617-47a7633f5e30  NKC: ola2002158016  NTA: 096881372  SNAC: w6wh488g  SUDOC: 086913581  VIAF: 69016705   WorldCat (עם VIAF): 69016705
סורס מיוזיק

| --- | --- |

 נתונים כלליים
 סוג:  חברת תקליטים
 מייסדים:  So Sung-jin
 תקופת הפעילות:  17 בנובמבר 2009 – הווה (15 שנים)
 חברת אם:  הייב קורפוריישן
 מיקום המטה:  Yongsan Trade Center, סיאול
 שליטה בחברה:  הייב קורפוריישן
 ענפי תעשייה:  תעשיית המוזיקה 
  
 אתר רשמי
 
סורס מיוזיק (באנגלית: Source Music; בקוריאנית: 쏘스뮤직) היא חברת תקליטים דרום קוריאנית. החברה הוקמה ב-17 בנובמבר 2009 על ידי So Sung-jin, שעבד ב-SM אנטרטיינמנט כמנהל כישרונות של אמנים בין השנים 2000 ל-2002 ומאוחר יותר ב-JYP אנטרטיינמנט.
בשנת 2010, החברה החתימה את הזמרת קאן מי-יון (חברה לשעבר בלהקת Baby Vox), והוציאה את הסינגל הדיגיטלי הראשון שלה - "Going Crazy". בקליפ של השיר הופיעו לי ג'ון ומיר מלהקת MBLAQ. השיר הגיע למקום ה-11 במצעד הלאומי של דרום קוריאה גאון.
בשנת 2012 החברה הקימה את להקת Glam (אנ'), בשיתוף פעולה עם ביג היט אנטרטיינמנט, עם החברות דהי, טריניטי, זיני, מיסו וג'יאון. לאחר עזיבתה של טריניטי, הלהקה המשיכה עם ארבע חברות. הקבוצה הייתה פעילה עד 2014 והתפרקה באופן רשמי בינואר 2015, לאחר שדאהי נידונה לשנת מאסר על סחיטת השחקן לי ביונג-הון.
בשנת 2015 הוקמה להקת אנמיקס עם החברות GFriend, Sowon, Yerin, Eunha, Yuju, SinB, ו-Umji. הלהקה הוציאה לאור את המיני-אלבום Season of Glass ב-15 בינואר 2015.
ביולי 2019, הייב קורפוריישן (לשעבר ביג היט אנטרטיינמנט) רכשה את סורס מיוזיק, והחברה הפכה לחברת בת המנוהלת על ידי חטיבת הלייבלים של הייב. עם זאת, היא שמרה על אופן הניהול והסגנון שלה. ב-22 במרץ 2021, סורס מיוזיק, יחד עם שאר הלייבלים הפועלים תחת הייב, עברו למטה החדש שלה במרכז הסחר Yongsan במחוז יונגסאן.
לאחר שהחוזה של החברות בלהקה GFriend הסתיים, הן עזבו את החברה ב-22 במאי 2021, והלהקה התפרקה. ב-14 במרץ 2022, חברות לשעבר בלהקת Iz*One קים צ'אי-וון ו-Sakura Miyawaki, חתמו על חוזים בלעדיים עם סורס מיוזיק והצטרפו ללהקה חדשה, לה סרפים, שהורכבה יחד עם עוד ארבע חברות נוספות: הו יון-ג'ין, קאזוהא, קים גא-ראם והונג א-צ'ה. ב-2 במאי הלהקה הוציאה לאור את המיני-אלבום Fearless.
ב-13 באפריל 2022 החברה נקנסה ב-3 מיליון וון על ידי הנציבות להגנת המידע האישי של קוריאה, וקיבלה צו תיקון בגין חשיפת מידע אישי לצדדים שלישיים ואי הגנה על נתונים של פרטים אישיים. בנוסף, היא קיבלה פרטים של אנשים ששילמו דמי חבר שקשורים ללהקת GFriend, בכדי להחזיר להם חלק מהתשלום לאחר שהלהקה התפרקה, באמצעות טופס של גוגל, ופרטים של חלק ממשתתפי הסקר דלף עקב חשיפה בעייתית של התוצאות.
הערות שוליים

↑  조선일보 (2020-07-17). "[종합] BTS 빅히트, 여자친구 소속사 인수…가요계 빅3 서열 바뀔까". 조선일보 (בקוריאנית). נבדק ב-2022-08-11.
↑  "이 간미연이 그 간미연? 환골탈태 '미쳐가'". ארכיון מ-2021-06-17. נבדק ב-2019-06-16.
↑  "'컴백' 간미연, 엠블렉 미르와 섹시 퍼포먼스". 네이트뉴스. ארכיון מ-16 ביוני 2019. נבדק ב-16 ביוני 2019. {{cite web}}:  (עזרה)
↑  "[news] Kan Mi Yeon's crazy music video hits 200,000 views in 1 day". ארכיון מ-16 ביוני 2019. נבדק ב-16 ביוני 2019. {{cite web}}:  (עזרה)
↑  "Lee Byung-hun repeats apology upon returning home". kpopherald.koreaherald.com. ארכיון מ-17 בנובמבר 2015. נבדק ב-15 בנובמבר 2015. {{cite web}}:  (עזרה)
↑  "New Rookie Group GFriend Makes Debut with ′Glass Bead′ MV". Mwave. 15 בינואר 2015. ארכיון מ-5 בינואר 2017. נבדק ב-15 בינואר 2015. {{cite web}}:  (עזרה)
↑  "실검보고서, 여자친구, 상큼한 걸그룹 데뷔". Hankyung. 15 בינואר 2015. אורכב מ-המקור ב-18 בינואר 2015. נבדק ב-15 בינואר 2015. {{cite web}}:  (עזרה)
↑  "빅히트 측 "쏘스뮤직 인수 계약→자회사 편입, 독립성 유지"(공식)". Newsen. 28 ביולי 2019. ארכיון מ-29 ביולי 2019. נבדק ב-28 ביולי 2019. {{cite web}}:  (עזרה)
↑  "빅히트엔터테인먼트, 쏘스뮤직 인수..멀티 레이블 구조 강화 [공식입장]". Naver. 28 ביולי 2019. ארכיון מ-29 ביולי 2019. נבדק ב-28 ביולי 2019. {{cite web}}:  (עזרה)
↑  Jeong, Hee-yeon (22 במרץ 2021). 빅히트 사옥 이전, 용산으로 [공식] [Big Hit office relocated to Yongsan [Official]]. Sports Donga (בקוריאנית). ארכיון מ-28 במרץ 2021. נבדק ב-28 במרץ 2021. {{cite web}}:  (עזרה)
↑  Jeong, Hee-yeon (18 במאי 2021). "여자친구 계약종료…각자 길 간다 [공식입장]". Sports Donga (בקוריאנית). ארכיון מ-18 במאי 2021. נבדק ב-18 במאי 2021. {{cite web}}:  (עזרה)
↑  "K-pop act GFriend bids farewell to fans after 6 years". The Korea Herald. 20 במאי 2021. ארכיון מ-21 במאי 2021. נבדק ב-22 במאי 2021. {{cite web}}:  (עזרה)
↑  Yoon Sang-geun (14 במרץ 2022). "미야와키 사쿠라·김채원 하이브 합류 "쏘스뮤직 걸그룹 데뷔"[전문]" [Miyawaki Sakura and Kim Chae-won join Hive "Source Music girl group debut" [Full text]] (בקוריאנית). Star News. נבדק ב-14 במרץ 2022 – via Naver. {{cite web}}:  (עזרה)
↑  Lee Jae-eun (21 במרץ 2022). "쏘스뮤직 측 "김채원·사쿠라 그룹, 5월 데뷔 목표로 준비중"[공식]" [Source Music side "Kim Chae-won and Sakura group are preparing to debut in May" [Official]] (בקוריאנית). Sports Khan. נבדק ב-21 במרץ 2022 – via Naver. {{cite web}}:  (עזרה)
↑  Baek Yoon-gi (13 באפריל 2022). "'하이브 첫 걸그룹' 르세라핌, 5월 2일 데뷔 [공식]" ['Hive's first girl group' Le Seraphim to debut on May 2nd [Official]] (בקוריאנית). Edaily. נבדק ב-13 באפריל 2022 – via Naver. {{cite web}}:  (עזרה)
↑  "개인정보보호위원회". pipc.go.kr. נבדק ב-2022-04-13.
↑  "쏘스뮤직과 번개장터 등 개인정보보호 법규 위반 6개 사업자 제재". 보안뉴스 (בקוריאנית). נבדק ב-2022-04-13.
↑  "쏘스뮤직, 번개장터 등 개인정보 보호 위반 사업자에 과태료 4500만 원 부과". CCTV뉴스 (בקוריאנית). 2022-04-13. נבדק ב-2022-04-13.
| --- | --- |
בקרת זהויות :  MusicBrainz: 6e58adaf-660e-4ef5-8ff5-9c918d91550f
Orbital Sciences Corporation

| --- | --- |

 נתונים כלליים
 בורסה:  הבורסה לניירות ערך בניו יורק (ORB) 
 מייסדים:  David W. Thompson 
 תקופת הפעילות:  1982 – 9 בפברואר 2015 (כ־33 שנים) 
 מיקום המטה:  Dulles 
 משרד ראשי:  פאלו אלטו, קליפורניה
 ענפי תעשייה:  תעשיית החלל
 מוצרים עיקריים:  מוצרי  חלל
 הכנסות:  1,370,000,000 דולר אמריקאי (נכון ל־2013) 
 עובדים:  3,300 עובדים (2014)
  
 www.orbital.com
 
Orbital Sciences Corporation הייתה חברה בתחום תעשיית החלל. החברה הוקמה בשנת 1982 בווירג'יניה. בשנת 2014 היא התמזגה עם חברת אליאנט טקסיסטמס (ATK) ובשנת 2018 נרכשה על ידי נורת'רופ גראמן. פעילות נמשכת כחלק של "מערכות חלל נורת'רופ גראמן".
היסטוריה

החברה הוקמה בשנת 1982. בשנת 1985 היא זכתה לראשונה במכרז של נאס"א. בשנת 1987 היא זכתה במכרז של Orbcomm לבניית לווייני החברה. בשנת 1990 החל שימוש במשגר "פגאסוס" שפותח על ידי מהנדסי החברה. באותה שנה החלה מכירת מניות החברה בנאסד"ק.
בשנת 1994 בוצע שיגור ראשון של משגר מדגם "טאורוס". בשנת 2008 לראשונה שוגר לחלל גשושית שחר שפותחה על ידי מהנדסי ומדעני החברה.
בשנת 2006 שוגר לחלל לוויין מס' 500 שנבנה על ידי החברה.
בשנת 2008 נחתם חוזה עם נאס"א להעברת אספקה לתחנת החלל הבין-לאומית תוך שימוש בחללית אספקה סיגנוס ומשגר "אנטרס".
בשנת 2014 הוכרז על מיזוג עם חברת אליאנט טקסיסטמס והקמת חברה עם 13 אלף עובדים בשווי של 4.5 מיליארד דולר.
ב-18 בספטמבר 2018 נורת'רופ גראמן הודיע על תוכניות רכישה של החברה תמורת כ-9.2 מיליארד דולר. העסקה אושרה על ידי הרגולטור ב-5 ביוני 2018.
מבנה החברה

Space Systems Group (SSG) - פעלה בתחום לוויינים קטנים. בתחום זה נבנו לוויינים רדים למטרות שונות.
Launch Systems Group (LSG) - פעלה בתחום פיתוח משגרים. בין מוצרי היחידה משגרים "מינוטאור", "פגאסוס" ו-"אנטארס".
Advanced Programs Group (APG) - פעלה בתחום תמיכה לטיסות מאוישות. במסגרת זה פותחה חללית אספקה לתחנת החלל הבין-לאומית.
Technical Services Division (TSD) - יחידה שסיפה תמיכה טכנית לפרויקטים שונים לרבות טלסקופ החלל ג'יימס וב.
Transportation Management Systems (TMS) - יחידה לתמיכה במערכת ניווט לוויינית ותקשורת סלולרית.
הערות שוליים

↑  רכישת החברה
| --- | --- |
בקרת זהויות :  NLI: 987007604863505171  ISNI: 0000 0000 9560 4579  LCCN: no94003110  VIAF: 141010419   WorldCat (עם VIAF): 141010419
ניקולס הולט

| --- | --- |

הולט, 2019
 לידה:  7 בדצמבר 1989 (בן 35) אנגליה ווקינגהאם, ברקשייר, אנגליה, הממלכה המאוחדת 
 שם לידה:  Nicholas Caradoc Hoult 
 מדינה:  הממלכה המאוחדת 
 תקופת הפעילות:  מ-1996 
 מקום לימודים:  בית הספר למשחק של סילביה יאנג  Sixth Form College, Farnborough  Ranelagh School 
 בת זוג:  בריאנה הולי
 מספר צאצאים:  1
 פרסים והוקרה:  Teen Choice Award for Choice Movie Breakout: Male (2013)  פרס בחירת מבקרי הטלוויזיה (2018)  פרס אגודי מבקרי הקולנוע של פיניקס (2002)  פרס מעגל מבקרי הקולנוע של פלורידה לליהוק הטוב ביותר (2018)  פרס אגודת מבקרי הקולנוע של פוניקס להופעה הטובה ביותר של שחקן צעיר בתפקיד ראשי או משני - גברים (2002)  פרס אגודת מבקרי הטלוויזיה והסרטים ברשת (2002, 2013, 2019)  פרס סטלייט (2019) 
 פרופיל ב-IMDb
 
ניקולס קרדוק הולט (באנגלית: Nicholas Caradoc Hoult; נולד ב-7 בדצמבר 1989) הוא שחקן אנגלי. נודע בעיקר בשל תפקידיו בתור מרקוס ברוור בסרט "רווק פלוס ילד", האנק מק'קוי הצעיר בסרטי "אקס-מן", אר בסרט "מת עליה", ג'ק בסרט "ג'ק צייד הענקים", בתור נוקס בסרט "מקס הזועם: כביש הזעם" ובשל הופעותיו הטלוויזיוניות בתור טוני סטונם בסדרת הטלוויזיה "סקינס" ובתור פיוטר השלישי, קיסר רוסיה בסדרה "קתרינה"; תפקיד אשר הקנה לו שתי מועמדויות לפרס גלובוס הזהב.
ביוגרפיה

הולט נולד בווקינגהאם, ברקשייר שבממלכה המאוחדת, כבן השלישי מארבעת ילדיהם של גלניס, מורה לפסנתר, ורוג'ר הולט, טייס בחברת "בריטיש איירווייז". יש לו אח מבוגר ממנו בשם ג'יימס ושתי אחיות: רוסאנה וקלריסטה, שתיהן שחקניות. בילדותו ניגן בטרומבון והיה חבר במקהלה המקומית.
קריירה

הולט התגלה בגיל שלוש כשישב עם אמו בקהל בזמן מחזה. הבמאי הבחין בו והציע לאמו של ניקולס להכניס אותו לתחום המשחק. לאחר שסיים תיכון, למד בבית הספר לתיאטרון של סילביה יאנג, והופיע בהופעת בכורה בסרט "Intimate Relations" מ-1996 בו שיחק בתפקיד ראשי. הוא הופיע בעיקר בטלוויזיה, עד הצלחתו של הסרט "רווק פלוס ילד", בו גילם את מרקוס בן ה-12.
במהלך לימודיו בבית הספר התיכון, גילם הולט תפקיד ראשי בשתי העונות הראשונות של סדרת הטלוויזיה "סקינס" בה גילם את תפקידו של טוני סטונם. הולט היה מועמד לפרס בשל תפקיד זה.
ב-2004 הוא הופיע בסדרת הטלוויזיה הקנדית "Mystery Hunters" ובשנת שיחק בסרטו של ריצ'רד אי. גרנט "בלה בלה". בשנת 2007 השתתף בסרט הטלוויזיה "coming down the mountain" על פי תסריט של מארק האדון.
בשנת 2009 הופיע לראשונה על הבמה כשהשתתף בהצגה "New Boy" המבוססת על רומן מאת ויליאם סטקליף. באותה שנה, הופיע הולט בסרט "סינגל מן" בבימויו של טום פורד, המבוסס על רומן בעל אותו שם מאת כריסטופר אישרווד.
בטקס פרסי האקדמיה הבריטי לקולנוע השישים ושלושה היה מועמד בקטגוריית "פרס השחקן העולה", אולם הפסיד לקריסטין סטיוארט. הולט החליף את הדוגמן הספרדי ג'ון קורטג'רנה כפנים החדשות של קולקציית משקפי השמש והראייה של מעצב העל טום פורד, לאביב 2010.
ב-25 במרץ 2010, הופיע בקליפ לשיר "Lez Be Friends" של להקת מידנייט ביסט. ב-8 ביולי 2010, הוא נכנס לתודעה הציבורית כשלוהק לגלם את דמותו של חיה בסרט "אקס מן: ההתחלה" בבימויו של מתיו ווהן. הולט נבחר על ידי MTV לאחד מרשימת "פורצי הדרך אשר כדאי לצפות בהם לשנת 2011", שפורסמה באתר האינטרנט של הערוץ.
בקיץ 2011 גילם הולט את דמותו של חיה/האנק מק'קוי הצעיר בסרט הלייב אקשן "אקס-מן: ההתחלה".
ב-2013 יצא לאקרנים הסרט "מת עליה" בכיכובו. הסרט מספר על רומן בין זומבי לבת אנוש. ב-1 במרץ יצא הסרט "ג'ק צייד הענקים", בכיכובו של הולט. הסרט עוסק בנער עני שמתאהב בנסיכה ויוצא להציל אותה מהענקים שחטפו אותה.
בשנת 2014 שיחק בסרט המדע הבדיוני "אדמה רעה: הדרך לזעם". בנוסף בשנה זו, שב לגלם את דמותו של חיה בסרט ההמשך "אקס-מן: העתיד שהיה" - תפקיד אותו חזר לגלם גם בסרטים "אקס-מן: אפוקליפסה" (2016) ו"אקס-מן: הפניקס האפלה" (2019). בשנת 2015 השתתף בסרט המתח "מקומות אפלים" ובסרט הפוסט-אפוקליפטי "מקס הזועם: כביש הזעם". בשנת 2016 הופיע בתפקיד הראשי בסרט "שווים".
בשנת 2017 שיחק בתפקיד הראשי בסרט "התנגשות", בדרמה הרומנטית "יחסים פתוחים" ובסרט המלחמה "ארמון חול" בנטפליקס. בשנת 2018 שיחק בסרט זוכה פרס האוסקר "המועדפת" של הבמאי היווני יורגוס לנתימוס.
בשנת 2019 גילם את הסופר ג'. ר. ר. טולקין בסרט ביוגרפי על חייו "טולקין" ובהמשך השנה שיחק בסרט הביוגרפיה האוסטרלי "ההיסטוריה האמיתית של כנופיית קלי"; המגולל את סיפורו של הפושע ושודד הדרכים נד קלי.
בשנת 2020 החל לגלם את דמותו של פיוטר השלישי, קיסר רוסיה במיני-סדרת הטלוויזיה "הגדולה" ברשת הולו; תפקיד אשר הקנה לו שתי מועמדויות לפרס גלובוס הזהב לשחקן הטוב ביותר בסדרה קומית או מוזיקלית.
בשנת 2023 לוהק לסרט "סופרמן" לתפקיד לקס לות'ר שעתיד לעלות לאקרנים בשנת 2025.
חיים אישיים

בשנת 2010 החל לצאת עם השחקנית האמריקאית ג'ניפר לורנס, אותה פגש על סט הצילומים של הסרט "אקס-מן: ההתחלה". השניים נפרדו זמנית ב-2012 וחזרו שוב במהלך צילומי סרט ההמשך "אקס-מן: העתיד שהיה", עד שנפרדו סופית לקראת סיום הצילומים ב-2014.
החל ממרץ 2017, הוא במערכת יחסים עם הדוגמנית האמריקאית בריאנה הולי. באפריל 2018, נולד לזוג בן.
הולט הוא פילנתרופ ותומך במספר קרנות צדקה שמסייעות לילדים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | Intimate Relations | בובי |  |
| 2002 | רווק פלוס ילד | מרקוס ברוור |  |
| 2005 | בלה בלה | ראלף קומפטון |  |
| 2005 | החזאי | מייק |  |
| 2006 | ילדים מתבגרים | בלייק |  |
| 2009 | סינגל מן | קני פוטר |  |
| 2010 | התנגשות הטיטאנים | יוסיביוס |  |
| 2011 | אקס-מן: ההתחלה | ד"ר הנרי "האנק" מק'קוי / חיה |  |
| 2013 | מת עליה | R |  |
| 2013 | ג'ק צייד הענקים | ג'ק |  |
| 2014 | Young Ones | פלאם |  |
| 2014 | אקס-מן: העתיד שהיה | ד"ר הנרי "האנק" מק'קוי / חיה |  |
| 2015 | מקומות אפלים | לייל ווירת' |  |
| 2015 | מקס הזועם: כביש הזעם | נוקס |  |
| 2015 | הרוג את חבריך | סטיבן סטלפוקס |  |
| 2016 | שווים | סיילס |  |
| 2016 | אקס-מן: אפוקליפסה | ד"ר הנרי "האנק" מק'קוי / חיה |  |
| 2016 | שפיצים | אייס | דיבוב |
| 2016 | התנגשות | קייסי סטיין |  |
| 2017 | המורד בשדה השיפון | ג'רום דייוויד סלינג'ר |  |
| 2017 | יחסים פתוחים | מרטין |  |
| 2017 | ארמון חול (אנ') | מאט |  |
| 2018 | דדפול 2 | ד"ר הנרי "האנק" מק'קוי / חיה | ללא קרדיט |
| 2018 | המועדפת | רוברט הארלי, רוזן אוקספורד (אנ') |  |
| 2019 | המלחמה על הכוח | ניקולה טסלה |  |
| 2019 | טולקין | ג'. ר. ר. טולקין |  |
| 2019 | אקס-מן: הפניקס האפלה | ד"ר הנרי "האנק" מק'קוי / חיה |  |
| 2019 | ההיסטוריה האמיתית של כנופיית קלי | פיצפטריק |  |
| 2020 | הבנקאי | מאט שטיינר |  |
| 2021 | עד במנוסה | פטריק בלאקוול |  |
| 2022 | התפריט | טיילר |  |
| 2023 | רנפילד | ר. מ. רנפילד (אנ') |  |
| 2024 | גארפילד | ג'ון ארבוקל (אנ') | דיבוב |
| 2024 | נוספרטו | תומאס האטר |  |
| 2024 | מושבע מס' 2 | ג'סטין קמפ |  |
| 2024 | המסדר | בוב מתיוס |  |
| 2025 | סופרמן | לקס לות'ר |  |
| TBA | Alpha Gang |  |  |
TBA: 
| TBA | The One |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | חדר מיון | קרייג מוריסי | פרק: "It Ain't Me, Babe" |
| 1997 | Mr White Goes to Westminste | ג'ון | סרט טלוויזיה של ערוץ 4 |
| 1998 | עדות אילמת | טום אוונס | 2 פרקים |
| 1999 | סיפורי המסתורין של רות רנדל | בארי | פרק: "The Fallen Curtain" |
| 2000 | The Bill | יו אוסטין | פרק: "The Squad" |
| 2001 | רופאים | קונור פינץ' | פרק: "Unfinished Business" |
| 2001 | הולבי סיטי | אוסקר בנקס | פרק: "Borrowed Time" |
| 2001 | Magic Grandad | טום | 3 פרקים |
| 2001 | להעיר את המתים | מקס ברייסון | 2 פרקים |
| 2001 | World of Pub | מגיש פינה בטלוויזיה | פרק: "Sixties" |
| 2002 | השופט ג'ון דיד | ג'ייסון פאוול | פרק: "Everyone's Child" |
| 2002 | Murder in Mind | אנדרו ויילשר | פרק: "Memories" |
| 2003 | Star | בראדלי פישר | 7 פרקים |
| 2004 | Keen Eddie | אדוארס מיילס | פרק: "Who Wants to Be in a Club That Would Have Me as a Member?" |
| 2007 | Coming Down the Mountain | דייוויד פיליפס | סרט טלוויזיה של BBC One |
| 2007 - 2008 | סקינס | אנתוני "טוני" סטונם (אנ') | תפקיד ראשי (עונות 2-1); 19 פרקים |
| 2008 | וולנדר | סטפן פרידמן | פרק: "Sidetracked" |
| 2012 | רובוט צ'יקן | הארי פוטר / קפטן אמריקה | דיבוב; פרק: "Collateral Damage in Gang Turf War" |
| 2018 | גבעת ווטרשיפ | פיבר | דיבוב; 4 פרקים |
| 2020 - 2021 | Crossing Swords | פטריק | דיבוב; 20 פרקים |
| 2020 - הווה | קתרינה | פיוטר השלישי, קיסר רוסיה | תפקיד ראשי (2 עונות); 20 פרקים מועמדויות: פרס גלובוס הזהב לשחקן הטוב ביותר בסדרה קומית או מוזיקלית (2020, 2021) פרס סטלייט לשחקן הטוב ביותר בסדרה קומית או מוזיקלית (2020) פרס גילדת שחקני המסך לשחקן הטוב ביותר בסדרה קומית (אנ') (2020) |
הערות שוליים

↑  שמוליק דובדבני, לא ברור למה החביאו את סרטו האחרון של קלינט איסטווד. הוא פשוט מצוין, באתר ynet, 23 בדצמבר 2024
↑  לירן יושעי, ‏"המסדר" התגנב בשקט לאולמות הקולנוע, אבל שווה את הזמן שלכם, באתר ‏מאקו‏, 6 בינואר 2025
| --- | --- |
בקרת זהויות :  NLI: 987007411921605171  PLWABN: 9811713415305606  BIBSYS: 7016507  BNE: XX5523067  BnF: cb167104088 (data)  GND: 1024785882  ISNI: 0000 0001 1092 4109  LCCN: no2003005246  MusicBrainz: 15224957-0b66-48ce-bb3e-ed9a4807c201  NKC: xx0124408  NLK: KAC2020L3142  NTA: 314270035  RERO: 02-A013863028  SUDOC: 185904300  VIAF: 157612704   WorldCat (עם VIAF): 157612704
סארה עידאן

| --- | --- |

 לידה:  4 בפברואר 1990 (בת 35) בגדאד, עיראק 
 מדינה:  עיראק 
 פרסים והוקרה:  מלכת היופי של עיראק (2017) 
 
סארה עידאן (בערבית: سارة عيدان; נולדה ב-4 בפברואר 1990) היא דוגמנית עיראקית שהוכתרה כמלכת היופי של עיראק (אנ') בשנת 2017 וייצגה לאחר מכן את ארצה בתחרות מיס יוניברס 2017 (אנ').
ביוגרפיה

עידאן נולדה וגדלה בבגדאד, למשפחה מוסלמית שיעית חילונית עם שישה ילדים. הוריה הגיעו במקור מהעיר אל-חלה, שבמחוז באבל (בבל).
בשנת 2004 עזבה המשפחה את עיראק, בעקבות הקרבות בין המחתרת הסונית למתנגדיהם השיעים והצבא האמריקני, ועברה לדמשק. בשנת 2007 חזרה המשפחה לעיראק, והתגוררה עם קרוביה באל-חלה. בתקופה זו, בשל נסיבות מלחמת האזרחים והמעורבות האיראנית הגוברת, החלו בנות המשפחה לעטות חיג'אב. בתחילת 2008 חזרו עידאן ואחותה הגדולה להתגורר לבדן בבית המשפחה בבגדאד. ביום הולדתה ה-18 ניגשה למוצב אמריקני בפאתי העיר וביקשה לעבוד כמתרגמת. בעקבות עבודתה עבור הצבא האמריקני, קיבלה גרין קארד ובנובמבר 2009 עברה להתגורר בארצות הברית.
עידאן היא זמרת, בוגרת בית הספר MI) Musicians Institute) (אנ') באמנויות הבמה בלוס אנג'לס, בדגש על ג'אז ומוזיקה עכשווית. לאחר שקיבלה את התואר שלה, היא החלה לכתוב מוזיקה ולהופיע בלוס אנג'לס. היא כתבה, הלחינה וביצעה שיר בשם "Just for you" עבור הסרט המצרי "אל-קרד ביתכלם" (القرد بيتكلم) (ער'). החל מהשנים 2016–2017 היא הופיעה פעמים רבות בטלוויזיה המצרית. היא מנגנת על פסנתר, גיטרה ומפוחית, ושרה בשפות אנגלית, ערבית, ספרדית, פורטוגזית וצרפתית.
בינואר 2018 החלה להנחות תוכנית בידור בערוץ הטלוויזיה ההודי באנגלית WION (אנ'), בשם "הוליווד עם סארה עידאן".
ביוגרפיה > מיס יוניברס עיראק 2017

בשנת 2016 זכתה עידאן בתחרות מיס עיראק באמריקה (אנ') – תחרות יופי לנשים עיראקיות בארצות הברית, שהתקיימה בדטרויט. בעקבות זכייתה, הוצע לה על ידי מארגני התחרות הרשמית של מלכת היופי בעיראק, לייצג את המדינה בתחרות מיס תבל 2017, לאחר שהמועמדת שנבחרה באותה שנה התבררה כאישה נשואה, בניגוד לתקנון, ולכן לא יכלה להמשיך לשאת את התואר. עידאן ייצגה את עיראק בתחרות מיס יוניברס באותה שנה בלאס וגאס, אולם לא דורגה. היא הדוגמנית העיראקית הראשונה שהשתתפה בתחרות זו זה 45 שנים. ב-13 בנובמבר 2017 העלתה לאינסטגרם סלפי בו הצטלמה עם מיס ישראל, אדר גנדלסמן, בליווי הכיתוב באנגלית "שלום ואהבה ממיס עיראק ומיס ישראל". גם גנדלסמן העלתה סלפי מקביל לאינסטגרם, בליווי הכיתוב באנגלית: "הכירו, זו היא מיס עיראק והיא מדהימה". הצילום עורר הדבר זעם בקרב עיראקים רבים, ובדצמבר 2017, רק מספר ימים לאחר הזכייה, נאלצה משפחתה לברוח מעיראק ועברה להתגורר במדינה ערבית שכנה.
ביוגרפיה > אקטיביזם חברתי

ביוני 2018 ביקרה עידאן בישראל באמצעות הדרכון האמריקני שלה, לאחר שנענתה להזמנת הוועד היהודי-האמריקאי לנאום בפורום שקיים הוועד בירושלים. בהזדמנות זו ביקרה גם את חברתה אדר גנדלסמן. היא ביקרה בכותל המערבי וטיילה בשוק מחנה יהודה, שם התקבלה בחום רב על ידי יהודים ממוצא עיראקי. על ביקורה אמרה: "האמת היא שזה הרגיש מוזר - האנשים נראים כמו העם שלי, והעיר נראית כמו דמשק, כמו סוריה, והייתי שם, כך שהכל נראה לי מוכר". על הסכסוך הישראלי-ערבי אמרה ”אני לא חושבת שעיראק וישראל הן אויבות. אני חושבת שאולי הממשלות הן אויבות זו של זו, אבל יש הרבה עיראקים שאין להם בעיה עם ישראל או עם העם היהודי. יש הרבה עיראקים בצד שלי, ואני מאמינה שהם שמחים שאני כאן”.
בשנת 2019 הקימה עידאן ארגון בשם "Humanity Forward", שפועל לקיום דו־שיח בין ישראלים לעיראקים באמצעות הסברה ברשת. כמו כן, היא מעבירה הרצאות בכנסים ברחבי ארצות הברית ובעולם בהם היא מספרת את סיפורה האישי, ואף נאמה בפני מועצת זכויות האדם של האו"ם. בנאום זה דיברה נגד חמאס ונגד החינוך לאנטישמיות בעולם הערבי, ובעקבותיו קיבלה פרס הוקרה על היותה שגרירה של שלום.
בשנת 2020 החליט הפרלמנט העיראקי לשלול ממנה את האזרחות העיראקית. בספטמבר 2020 היא הוזמנה לטקס החתימה על כינון היחסים בין ישראל לאיחוד האמירויות ובחריין בבית הלבן, ובהזמנות זו אף הצטלמה עם ראש המוסד יוסי כהן.
בשנת 2023 ביקרה פעם נוספת בישראל, בין היתר בכפר עזה בעקבות טבח שבעה באוקטובר. במרץ 2024 הגיעה לאירוע כשהיא לובשת שמלה שחורה ועליה שמות 19 הנשים השבויות בידי חמאס עם סרט צהוב גדול עליו נכתב כי יש להשיב את החטופים לישראל.
הערות שוליים

1 2 3 4 5 6  דודי כספי, מיס PEACE: העיראקית שבעד ישראל, באתר ישראל היום, 14 בינואר 2021
↑  Sarah Idan - Just For You "Monkey Talks" Movie Song (קליפ השיר מתוך הסרט)
1 2  Wion Introduces A New Hollywood Entertainment Show, Hollywood with Sarah Idan,‏ 2 בפברואר 2018
↑  Sarah Abdali Idan, Miss Iraq 2017: 5 Fast Facts You Need to Know
↑  Miss Universe 2017: Miss Israel And Miss Iraq’s ‘Peace And Love’ Photo Go Viral, באתר India.com,‏ 17 בנובמבר 2017
↑  Miss Iraq forced to flee country over Instagram photo alongside Miss Israel, באתר פוקס ניוז, 15 בדצמבר 2017
↑  לירון זייד, ‏מלכת היופי של עיראק מבקרת בישראל, באתר ‏מאקו‏, 12 ביוני 2018
↑  מתוך חשבון הטוויטר שלה
↑  בשמלה שחורה עם שמות 19 החטופות: מיס עיראק עוררה סערה בעולם הערבי, באתר מעריב אונליין, 16 במרץ 2024
סבין הוין

| --- | --- |

 לידה:  1972 (בת 53 בערך) הו צ'י מין סיטי, דרום וייטנאם 
 מדינה:  צרפת 
 מקום לימודים:  האוניברסיטה העברית בירושלים, אוניברסיטת אוטווה 
 שפות היצירה:  French, English
 סוגה:  Poetry, fiction, essay
 פרסים והוקרה:  Prix européen du jeune talent littéraire francophone Calliope (Calliope award given to promising young Francophone authors, 2015) * CoPo Poetry Prize (2017) for Kvar lo * Alain Bosquet Poetry Award for the translation of Deaf Republic by Ilya Kaminsky (2022) * Jean-Jacques Rousseau Award (2023) for Elvis à la radio * Des racines et des mots Prize for Exile Literature (2023) for Elvis à la radio
 sabinehuynh.com
 
סבין הוין (במקור: Sabine Huynh, נולדה ב-1972) היא סופרת, משוררת, מתרגמת ומבקרת ספרות צרפתייה ילידת וייטנאם, המתגוררת בישראל מאז 2001.